Ghid de utilizare Cyber-shot
Imprimare
Prima pagină > Măsuri de siguranţă / Despre acest aparat foto > Măsuri de siguranţă > Baterii

## Baterii

Despre baterie
Despre capacitatea rămasă a bateriei
Baterii pe care le puteţi folosi şi pe care nu le puteţi folosi cu aparatul dvs. foto
Despre bateriile alcaline (livrate) / bateriile principale Oxy Nickel (se vând separat)
Despre baterii hibrid nichel-metal (se vând separat)

### Despre baterie

- Evitaţi manevrarea dură, dezasamblarea, modificarea, şocul fizic sau impactul, cum ar fi lovirea cu un ciocan, scăparea sau călcarea pe baterie.

- Nu utilizaţi o baterie deformată sau deteriorată.

- Nu utilizaţi împreună baterii folosite şi baterii noi sau diferite tipuri de baterii.

- Scoateţi bateriile din aparatul foto dacă nu îl utilizaţi pentru o perioadă mai lungă de timp sau când bateriile sunt complet descărcate.

### Despre capacitatea rămasă a bateriei

A: Ridicată
B: Redusă

- Pe ecranul LCD apare indicatorul de energie rămasă.

- Durează aproximativ un minut până când apare indicatorul corect al energiei rămase.

- În anumite circumstanţe este posibil ca indicatorul de energie rămasă să nu indice corect.

- Când [Economisire energ.] este setat la [Standard] sau [Rezistenţă], dacă nu utilizaţi aparatul foto o anumită perioadă de timp cât timp aparatul este pornit, ecranul LCD devine negru, apoi aparatul se opreşte automat (funcţie Închidere automată).

### Baterii pe care le puteţi folosi şi pe care nu le puteţi folosi cu aparatul dvs. foto

În tabelul de mai jos, indică bateriile pe care le puteţi utiliza, în vreme ce indică baterii pe care nu le puteţi utiliza.

Tip baterie | Livrată | Compatibilă | Reîncărcabilă
Baterii alcaline LR6 (dimensiune AA)* |  |  |
Baterii hibrid nichel-metal HR 15/51: HR6 (dimensiune AA)* |  |  |
Baterii principale Oxy Nickel ZR6 (dimensiune AA)* |  |  |
Baterii cu litiu |  |  |
Baterii cu mangan |  |  |
Baterii Ni-Cd |  |  |

* Înainte de a utiliza bateriile, citiţi următoarele măsuri de siguranţă pentru fiecare tip de baterie.
În ceea ce priveşte bateriile care nu sunt compatibile, performanţa la funcţionare nu poate fi garantată dacă tensiunea scade sau apar alte probleme ca urmare a naturii bateriei.

### Despre bateriile alcaline (livrate) / bateriile principale Oxy Nickel (se vând separat)

- Bateriile alcaline / bateriile principale Oxy Nickel nu pot fi încărcate.

- Bateriile alcaline / bateriile principale Oxy Nickel au o durată de funcţionare mai scurtă decât bateriile hibrid nichel-metal. Din acest motiv, alimentarea se poate întrerupe chiar dacă indicatorul de energie rămasă indică suficientă energie rămasă.

- Performanţa bateriei diferă mult în funcţie de producător şi tipul de baterie şi, în anumite cazuri, durata de funcţionare a bateriei poate fi extrem de scurtă. Acest lucru este în special valabil în cazul temperaturilor joase şi este posibil să nu puteţi fotografia la temperaturi mai mici de 5°C.

- Nu amestecaţi baterii noi şi vechi.

- Este posibil ca indicatorul pentru energie rămasă să nu indice informaţiile corecte când utilizaţi baterii alcaline/baterii principale Oxy Nickel.

- Ca urmare a caracteristicilor bateriilor alcaline/bateriilor principale Oxy Nickel, există o diferenţă majoră între timpul de fotografiere şi timpul de redare disponibile. Din acest motiv, aparatul foto se poate opri cu obiectivul extins când comutaţi butonul de selectare a modului. În acest caz, înlocuiţi bateriile cu unele noi. Utilizarea bateriilor hibrid nichel-metal vă permite să fotografiaţi o durată mai mare de timp.

### Despre baterii hibrid nichel-metal (se vând separat)

- Nu dezlipiţi sigiliile externe sau deterioraţi bateriile. Nu utilizaţi niciodată baterii ale căror sigilii au fost îndepărtate parţial sau complet sau baterii care au fost fisurate în orice fel. Acest lucru poate cauza scurgeri, explozie sau încălzirea bateriei, care pot conduce la arsuri sau rănirea utilizatorului. Acestea pot cauza funcţionarea defectuoasă a încărcătorului pentru baterii.

- Nu transportaţi sau depozitaţi baterii hibrid nichel-metal împreună cu obiecte metalice. Obiectele metalice pot scurtcircuita capetele + şi –, existând risc de încălzire sau incendiu.

- Dacă polii bateriile hibrid nichel-metal sunt murdari, este posibil ca acestea să nu se încarce corespunzător. Ştergeţi-i cu o cârpă uscată etc.

- Este posibil ca bateriile hibrid nichel-metal să nu fie încărcate complet în momentul achiziţionării sau dacă acestea nu au fost utilizate timp îndelungat. Acest lucru este tipic pentru acest tip de baterii şi nu reprezintă funcţionare defectuoasă. Dacă se întâmplă acest lucru, utilizarea în mod repetat a bateriile până la epuizare şi reîncărcarea acestora ar trebui să rezolve problema.

- Dacă reîncărcaţi bateriile hibrid nichel-metal înainte de a utiliza complet energia existentă, este posibil ca avertizarea de baterie scăzută să apară mai devreme decât vă aşteptaţi. Acest fenomen este denumit „efect de memorie”*. Dacă întâmpinaţi această problemă, încărcarea bateriilor numai după utilizarea energiei existente o va corecta.

* „Efectul de memorie” – situaţia în care capacitatea bateriei este scăzută temporar.

- Pentru a utiliza complet bateriile, comutaţi aparatul foto în modul prezentare imagini şi lăsaţi-l aşa până când se consumă bateriile.

- Nu amestecaţi baterii noi şi folosite.

- Nu expuneţi bateriile la apă. Bateriile nu sunt etanşe.

Sus